Sign in / Join .st0{fill:#34437F;} .st1{fill:#878787;} Monday, January 24, 2022 ikteb hawn… Fittex Darts: Qormi Hockey Club A ikomplu bil-mument pożittiv Minn talk.mt January 23, 2022 talk.mt Qormi Hockey Club A komplew għaddejjin bit-triq tar-rebħ hekk kif għelbu lil PO's Bar bl-iskor ta' 5-3 sabiex baqgħu fl-ewwel post tal-klassifika tal-Ewwel Diviżjoni tad-darts. Minkejja li sabhom ruħhom minn taħt, il-plejers minn Ħal Qormi kienu tajbin biżżejjed sabiex jibqgħu kalmi u eventwalment idawwru l-iskor favurihom u jiksbu s-sitt rebħa staġjonali. Minkejja t-telfa, it-tim mill-Gudja ta wirja tajba u baqgħu jżommu l-pass mal-avversarji sal-aħħar. Ħamrun Education komplew isegwu lil-liders meta f'logħba diffiċli għelbu lil Floriana Ajax A 6-2. Dawn tal-aħħar għall-ewwel bdew iżommu l-pass mal-avversarji għalkemm lejn l-aħħar kienu l-Ħamruniżi li daħku l-aħħar daħka. Ħamrun Bayern A baqgħu jżommu l-mument pożittiv tagħhom wara li għelbu lil Manchester Conquest Pub 6-2 filwaqt li Sliema Inter DC għelbu lil Floriana Ajax B 5-3. Fil-kampjonat tat-tieni diviżjoni, Top Gun Bar ixxalaw u rebħu 8-0 lil St Peter's Band Club filwaqt li anke Munchies Bar u Ħamrun Bayern B irreġistraw rebħiet tajbin ta' 6-2 u 5-3 kontra Whyte Hart u Żurrieq FC rispettivament. Finalment mit-tielet diviżjoni, Banda Birżebbuġa ftit sabuha faċli kontra Beland għalkemm xorta rebħu 5-3. Qormi Hornets għelbu lil Cox Bar bl-istess skor filwaqt li Fgura A kisbu tliet punti fuq Mqabba tal-Ġilju wara riżultat ta' 6-2. Education Bar Ladies taw sfida denja lil Mqabba FC għalkemm xorta waħda ħarġu telliefa bl-iskor ta' 5-3. Artiklu preċedenti Is-sitwazzjoni ta' Ousmane Dembele mhux se tinbidel – Xavi Artiklu li jmiss "Bil-kredenzjali li għandna nistgħu nibqgħu nuru li l-PN jista' jkun fit-tmun" – Il-Viċi Kap tal-PN David Agius ĦALLI RISPOSTA Ħassar ir-risposta Jekk jogħġbok ikteb il-kumment tiegħek! Jekk jogħġbok iktebismek hawn Daħħalt l-indirizz elettronliku tiegħek mhux corrett Jekk jogħġbok ikteb l-indirizz elettroniku tisgħek hawn